b'\n_START_ARTICLE_\nAn Education\n_START_SECTION_\nHandling\n_START_PARAGRAPH_\nFilmen utspiller seg i en forstad i London i 1961. Seksten \xc3\xa5r gamle Jenny Mellor blir akseptert ved Oxford University, da hun m\xc3\xb8ter og forelsker seg i en sjarmerende j\xc3\xb8disk forretningsmann, David Goldman (Peter Sarsgaard), som er dobbelt s\xc3\xa5 gammel som henne. Han tar henne med p\xc3\xa5 konserter, nattklubber, fine restauranter og helgeturer til Paris. Han sjarmerer hennes foreldre til \xc3\xa5 godkjenne forholdet deres. Senere oppdager Jenny at David er en svindler som tjener penger gjennom forskjellige lyssky forhold. Hun blir sjokkert, men overser sine betenkeligheter p\xc3\xa5 grunn av Davids sjarm. _NEWLINE_Kort tid senere tar David med Jenny til Paris som bursdagsgave. Jennys foreldre inviterer Graham, en gutt som Jenny kjenner fra orkesteret de spiller i, til Jennys bursdagsselskap, men David kommer p\xc3\xa5 bes\xc3\xb8k og Graham g\xc3\xa5r hjem. David foresl\xc3\xa5r at de skal gifte seg. Jenny aksepterer frieriet, og hun dropper ut av skolen. Hun oppdager f\xc3\xb8rst senere at David allerede er gift. N\xc3\xa5r Jenny avsl\xc3\xb8rer alt hun vet til David, s\xc3\xa5 forsvinner han ut av livet hennes for godt. Jenny f\xc3\xb8ler at hun har kastet bort ett \xc3\xa5r av livet sitt, men med hjelp fra l\xc3\xa6rerne hennes, fortsetter hun p\xc3\xa5 skolen og kommer inn p\xc3\xa5 Oxford University \xc3\xa5ret etter.\n_START_SECTION_\nPriser og nominasjoner\n_START_PARAGRAPH_\nFilmen ble nominert til tre Oscar i kategoriene Beste film, Beste kvinnelige hovedrolle og Beste filmatisering.'